ടോറി ബർച്ച്

ഒരു അമേരിക്കൻ ഫാഷൻ ഡിസൈനറും ബിസിനസ് വുമണും സാമൂഹ്യ പ്രവർത്തകയുമാണ് ടോറി ബർച്ച്. ടോറി ബർച്ച് LLC എന്ന കമ്പനിയുടെ ചെയർമാനും സി.ഇ.ഒയുമാണ്. ഫാഷൻ ഡിസൈനിങ്ങിനുള്ള പുരസ്കാരങ്ങൾ ലഭിച്ചിട്ടുണ്ട്. 2015ൽ ഫോബ്സ് മാസികയുടെ ലോകത്തിലെ ശക്തരായ വനിതകളുടെ പട്ടികയിൽ 73-ാം സ്ഥാനത്തായിരുന്നു ടോറി ബർച്ച്.
ജീവിതരേഖ
1966 ജൂൺ 17ന് പെൻസിൽവാനിയയിലെ വാലി ഫോർജിൽ ജനിച്ചു. റെവ, ഇറ ഏൾ റോബിൻസൺ എന്നിവരുടെ മകളാണ്. റോബർട്ട്, ജെയിംസ്, ലിയോണാർഡ് എന്നീ സഹോദരങ്ങളോടൊപ്പം വാലി ഫോർജ് ദേശീയ ചരിത്ര പാർക്കിന് സമീപത്തുള്ള ഒരു വാലി ഫോർജ് ഫാംഹൗസിലാണ് ടോറി വളർന്നത്. ഓഹരി വിപണിയിൽ തൽപ്പരനും ഒരു പേപ്പർ കപ്പ് കമ്പനിയുടെ ഉടമയുമായിരുന്നു ലോറിയുടെ പിതാവ്.Vos is Neias: "New York City - Examining The 'Halacha' If Jewish Fashion Mogul Needs A 'Get'". November 2, 2008.

പെൻസിൽവാനിയയിലെ റോസ്മണ്ടിലെ ആഗ്നസ് ഇർവിൻ സ്കൂളിൽ പ്രാഥമിക വിദ്യാഭ്യാസം പൂർത്തിയാക്കി. സ്കൂളിലെ ടെന്നിസ് ടീമിന്റെ ക്യാപ്റ്റനായിരുന്നു. ആഭരണ ഡിസൈനർ കാര റോസ്, ടോറിയുടെ സഹപാഠിയാണ്. കിങ് ഓഫ് പ്രഷ്യ മാളിലെ ബെനെട്ടണിലായിരുന്നു ആദ്യത്തെ ജോലി.

തുർന്ന് പെൻസിൽവാനിയ സർവകലാശാലയിൽ പഠനം ആരംഭിച്ചു. സർവകലാശാലയിലെ സംഘടനയായിരുന്ന കാപ ആൽഫ തിറ്റയിലെ അംഗമായിരുന്നു. 1988 ൽ ബിരുദം നേടി. കോളേജ് വിദ്യാഭ്യാസത്തിനു ശേഷം ന്യൂയോർക്ക് സിറ്റിയിലേക്ക് താമസം മാറ്റി. ന്യൂയോർക്കിൽ യൂഗോസ്ലോവ്യൻ ഡിസൈനറായ സോറനു കീഴിൽ ജോലി ചെയ്തു തുടങ്ങി. തുടർന്ന് മറ്റ് ഡിസൈനർമാർക്കൊപ്പം പരസ്യങ്ങൾ തയ്യാറാക്കുകയും ചെയ്തിട്ടുണ്ട്.
ഫാഷൻ ലേബൽ
2004 ഫെബ്രുവരിയിൽ ആദ്യത്തെ ഫാഷൻ ലേബലായ "TRB by Tory Burch" (പിന്നീട് ടോറി ബർച്ച് എന്നറിയപ്പെട്ടു) ആരംഭിച്ചു. മാൻഹട്ടനിലെ നോലിറ്റ ജില്ലയിൽ ഇതിന്റെ ആദ്യ വിപണന ശാലയും ആരംഭിച്ചു.Agins, Teri. "How Tory Burch Found Her Stride". Wall Street Journal. February 1, 2008. ഭൂരിഭാഗം വസ്തുക്കളും ആദ്യദിനം തന്നെ വിൽക്കപ്പെടുകയുണ്ടായി. "the next big thing in fashion" എന്ന് അമേരിക്കൻ അവതാരക ഓപ്ര വിൻഫ്രി, തന്റെ പരിപാടിയായ ഓപ്ര വിൻഫ്രി ഷോയിൽ ടോറി ബർച്ചിനെക്കുറിച്ച് പറയുകയുണ്ടായി. ആ ദിവസം ടോറിയുടെ വെബ്‌സൈറ്റ് 8 മില്യൺ പേർ സന്ദർശിക്കുകയുണ്ടായി.

കമ്പനി ആരംഭിച്ച ശേഷം 200 ടോറി ബർച്ച് സ്റ്റോറുകൾ ലോകത്ത് പല ഭാഗങ്ങളിലായി തുടങ്ങുകയുണ്ടായി. റെഡി-ടു-വെയർ, ഷൂ, ഹാന്റ്‌ബാഗ്, വാച്ചുകൾ, അലങ്കാര വസ്തുക്കൾ, സുഗന്ധവസ്തുക്കൾ തുടങ്ങിയ വസ്തുക്കൾ വിതരണം ചെയ്യാൻ നിലവിൽ ലോകത്താകമാനം 3,000 വിപണനശാലകൾ ടോറി ബർച്ച് കമ്പനിയ്ക്ക് സ്വന്തമായുണ്ട്. 
പങ്കെടുത്ത ടെലിവിഷൻ പരിപാടികൾ
 Year Film Role Notes2005ദി ഓപ്ര വിൻഫ്രി ശോഅതിഥിഏപ്രിൽ 4, 2005 എപ്പിസോഡ്2009ഗോസിപ്പ് ഗേൾസ്വയംസീസൺ 3, എപ്പിസോഡ് 42010 പ്രോജക്ട് റൺവേവിധികർത്താവ് (അതിഥിയായി) സീസൺ 7, എപ്പിസോഡ് 62012CBS ന്യൂസ് സൺഡേ മോണിങ്അതിഥിജനുവരി 29, 2012 എപ്പിസോഡ്ഫാഷൻ കിങ് സ്വയംഐക്കൺക്ലാസ്റ്റ്സ്ഡോക്യുമെന്ററി വിഷയംസീസൺ 6, എപ്പിസോഡ് 42014ഗുഡ് മോർണിങ് അമേരിക്കഅതിഥിഒക്ടോബർ 14, 2014 എപ്പിസോഡ്ചാർലി റോസ്അഭിമുഖം ചെയ്യപ്പെടുന്ന വ്യക്തിഒക്ടോബർ 16, 2014 എപ്പിസോഡ്
പുരസ്കാരങ്ങൾ
2005 ൽ ഫാഷൻ ഗ്രൂപ്പ് ഇന്റർനാഷണലിന്റെ റൈസിങ് സ്റ്റാർ പുരസ്കാരം ലഭിച്ചു. 2007 ൽ ആക്സസറീസ് കൗൺസിൽ എക്സലൻസ് അവാർഡ് നേടുകയുണ്ടായി. മികച്ച ഉപകരണ ഡിസൈനർക്കുള്ള കൗൺസിൽ ഓഫ് ഫാഷൻ ഡിസൈനർ ഓഫ് അമേരിക്ക പുരസ്കാരം 2008 ൽ ലഭിച്ചു. 2015 ൽ സ്തനാർബുദ ഗവേഷണ ഫൗണ്ടേഷന്റെ സാന്ദ്ര തൗബ് മനുഷ്യാവകാശ പുരസ്കാരം ലഭിച്ചു.

2015ൽ ഫോബ്സ് മാസിക പുറത്തിറക്കിയ ലോകത്തെ അതിശക്തരായ വനിതകളുടെ പട്ടികയിൽ 73-ാം സ്ഥാനത്തെത്തിയിരുന്നു.
മറ്റ് പ്രവർത്തനങ്ങൾ
സൊസൈറ്റി ഓഫ് മെമ്മോറിയൽ സ്ലോൻ  - കെറ്റെറിങ് കാൻസർ സെന്റർ, സ്തനാർബുദ ഗവേഷണ ഫൗണ്ടേഷൻ, സ്റ്റാർട്ടപ്പ് അമേരിക്ക പാർട്ണർഷിപ്പ്, ബേർണ്സ് ഫൗണ്ടേഷൻ എന്നീ സംഘടനകളുടെ ബോർഡ് അംഗമായി പ്രവർത്തിച്ചിട്ടുണ്ട്. 2009 ൽ സാമ്പത്തിക മേഖലയിലെ സ്ത്രീകളുടെ പ്രാതിനിധ്യം വർധിപ്പിക്കുന്നതിനായി ടോറി ബർച്ച് ഫൗണ്ടേഷൻ സ്ഥാപിച്ചു.Tory Burch Foundation website ഈ ഫൗണ്ടേഷനിലൂടെ ചെറിയ വ്യാപാര ലോണുകൾ നൽകുന്നുണ്ട്. 1991 ൽ സ്ഥാപിക്കപ്പെട്ട ACCION USA എന്ന കമ്പനിയുമായി സഹകരിച്ചാണ് നിലവിൽ ടോറി ബർച്ച് ഫൗണ്ടേഷൻ പ്രവർത്തിക്കുന്നത്. ഫൗണ്ടേഷന്റെ പ്രവർത്തനങ്ങൾക്കായും ബർച്ച് സ്റ്റോറുകൾ വിപണനം നടത്തുന്നുണ്ട്.
അവലംബം

പുറം കണ്ണികൾ

Official bio  
Tory Burch Foundation website

വർഗ്ഗം:ഫാഷൻ ഡിസൈനർമാർ
വർഗ്ഗം:1966-ൽ ജനിച്ചവർ